
 HOTĂRÂRE NR.4/2015
privind aprobarea Planului anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 416/2001 privind venitul minim garantat, cu modificările şi completările ulterioare

	Consiliul Local al Comunei Tuşnad, întrunit în şedinţă ordinară din data de 30 ianuarie 2015,
	Având în vedere Referatul de specialitate al Compartimentului de asistenţă socială şi autoritate tutelară,	
În conformitate cu prevederile art. 6 alin. (2) din Legea nr. 416/2001 privind venitul minim garantat, cu modificările şi completările ulterioare şi cu cele prevăzute de art. 29 din Normele metodologice de aplicare a prevederilor Legii nr. 416/2001 privind venitul minim garantat, cu modificările şi completările ulterioare aprobate prin Hotărârea Guvernului nr. 1010/2006 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat, cu modificările şi completările ulterioare
	În temeiul prevederilor art. 36 alin. (2) lit. d), alin. (6) lit. a), pct. 2, art. 45 alin. (1), respectiv art. 115 alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare,

HOTĂRĂŞTE:

	Art. 1. – Se aprobă Planul anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 416/2001 privind venitul minim garantat, cu modificările şi completările ulterioare, conform anexei care face parte integrantă din prezenta hotărâre.
	Art. 2. – Cu aducerea la îndeplinire a prevederilor prezentei hotărâri se însărcinează Viceprimarul comunei Tuşnad, Compartimentul de asistenţă socială şi autoritate tutelară din cadrul aparatului de specialitate al Primarului Comuna Tuşnad, respectiv persoanele responsabile prevăzute în Planul anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 416/2001 privind venitul minim garantat, cu modificările şi completările ulterioare, aprobat prin art. 1.
	Art. 3. – Prezenta hotărâre se aduce la cunoştinţă publică, respectiv se comunică Primarului Comunei Tuşnad, Viceprimarului Comunei Tuşnad, Compartimentului de asistenţă socială şi autoritate tutelară din cadrul aparatului de specialitate al Primarului Comunei Tuşnad, Agenţiei Pentru Prestaţii Sociale Judeţene Harghita şi Instituţiei Prefectului Judeţului Harghita, în condiţiile şi termenele prevăzute de lege.

	Tusnad  la 30.01.2015.
	Președinte de ședință,						
      	Albert Gabor Arpad					Contrasemnează Secretar
								Kovacs Maria-Zenobia




 Anexă la Hotărârea Consiliului Local al Comunei Tuşnad nr.	       /2015


Plan anual de acţiune de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 416/2001 privind venitul minim garantat, cu modificările şi completările ulterioare


I. Dispoziţii introductive

Constituţia României, republicată în anul 2003, la art. 47 garantează cetăţenilor dreptul la măsuri de asistenţă socială.
Potrivit Legii nr. 416 din 2001 privind venitul minim garantat, cu modificările şi completările ulterioare, familiile şi persoanele singure, cetăţeni români, au dreptul la un venit minim garantat ca formă de asistenţă socială, iar acest venit minim garantat se asigură prin acordarea ajutorului social lunar, în condiţiile prevăzute de lege.
Legea stabileşte, însă condiţiile de acordare ale acestui drept, şi cum este firesc prevede şi anumite obligaţii în sarcina beneficiarilor ajutorului social lunar. Astfel, s-a stabilit, că pentru sumele acordate ca ajutor social, conform prevederilor legii, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii. Orele, astfel prestate, se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
Legea nr. 416 din 2001 privind venitul minim garantat, cu modificările şi completările ulterioare, inclusiv prin cele recent aduse prin intrarea în vigoare a Legii nr. 276/2010, la art. 6 alin. (7) prevede, că „Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă, prevăzute la alin. (2), să ţină evidenţă efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi reactualizat pe parcursul anului şi aprobat prin hotărâre a consiliului local.”

II. Scopul Planului anual de acţiune

Prezentul Plan, are ca scop să contribuie la urmărirea efectuării lucrărilor, respectiv acţiunilor de interes local, de către persoanele prevăzute la Capitolul III.
Astfel, Planul are menirea să reglementeze categoria persoanelor care au obligaţia de a presta acţiuni sau lucrări de interes local, acţiunile şi modalităţile de realizare a lucrărilor de interes local, de către aceste persoane, modul de repartizare şi de calcul al orelor de muncă, precum şi responsabilităţi privind aplicarea planului. 

III. Persoanele care au obligaţia de a presta acţiuni sau lucrări de interes local

În sensul prevederilor Legii nr. 416 din 2001 privind venitul minim garantat, cu modificările şi completările ulterioare, persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.
Pentru familiile, în cazul cărora ajutorul social rezultat din calcul este de până la 50 lei / lună, orele de muncă se stabilesc trimestrial şi se efectuează în prima lună de plată.
Această obligaţie, respectiv obligaţia de a presta acţiunile sau lucrările de interes local, poate fi transferată altor persoane din familia, cu acordul primarului, şi prin dispoziţia acestuia, în situaţia în care persoana nominalizată să efectueze acţiunile sau lucrările de interes local se află în incapacitate temporară de muncă sau şi-a pierdut total ori parţial capacitatea de muncă.
Prin persoană aptă de muncă se înţelege persoana care îndeplineşte următoarele condiţii:
a) are vârsta cuprinsă între 16 ani şi vârsta standard de pensionare;
b) nu urmează o formă de învăţământ cursuri de zi prevăzută de lege;
c) are starea de sănătate şi capacitatea fizică şi psihică corespunzătoare, care o fac aptă pentru prestarea unei munci.
Incapacitatea fizică şi psihică este dovedită cu acte eliberate, în condiţiile legii.

IV. Persoanele exceptate de la obligaţia de a presta acţiuni sau lucrări de interes local

Face excepţie de la îndeplinirea obligaţiei de a presta acţiuni sau lucrări de interes local persoanele apte de muncă şi care se află în una dintre următoarele situaţii:
a) asigură creşterea şi îngrijirea, potrivit legii, a unuia sau a mai multor copii în vârstă de până la 7 ani şi până la 18 ani în cazul copilului cu handicap grav sau accentuat, dovedit prin certificat eliberat de Comisia pentru protecţia copilului;
b) asigură îngrijirea unei sau a mai multor persoane cu handicap grav ori accentuat sau persoane vârstnice dependente care nu beneficiază de asistent personal sau îngrijitor la domiciliu, în condiţiile legii;
c) participă la un program de pregătire profesională;
d) este încadrat în muncă;

V. Acţiunile şi / sau lucrările de interes local care reprezintă obiectul Planului anual de acţiune

Acţiunile şi / sau lucrările de interes local care reprezintă obiectul prezentului Plan de acţiune, sunt următoarele:
	Nr.crt.
	Acţiunile / Lucrările de interes local
	Perioada de desfăşurare
	Termen de realizare
	Persoana responsabilă pentru organizarea acţiunilor / lucrărilor de interes local

	1.
	Curăţarea şi igienizarea spaţiilor Caselor de Cultură din Tuşnad, Tuşnadu-Nou, Vrabia
	1 zi / săptămână
	Permanent
	Keresztes Monika
Bors Eva
Molnar Jozsef

	2.
	Curăţarea şi igienizarea spaţiilor zonei aferente Centralei Termice al Primăriei Comunei Tuşnad şi magazia de lemne
	1 zi / săptămână
	Permanent
	Ferencz Csaba

	3.
	Colectarea deşeurilor menajere din jurul tomberoanelor, respectiv salubrizarea zona platformelor de depozitare deşeuri menajere
	2 zile / săptămână
	Permanent
	Ravasz Jozsef

	4.
	Greblat spaţii verzi, măturat străzi, trotuare, inclusiv colectarea deşeurilor şi a gunoaielor de pe străzi, trotuare
	2 zile / săptămână
	Martie – Noiembrie
	Ravasz Jozsef

	5.
	Lucrări de reamenajare terenuri forestiere şi spaţiilor verzi aparţinătoare Primăriei Tuşnad 
	1 zi / săptămână
	Martie – Iunie
	Ravasz Jozsef

	6.
	Activităţi de pregătire a terenurilor şi bazelor sportive pentru manifestări sportive
	1 zi / săptămână
	Ianuarie – Martie, Septembrie – Decembrie
	Ravasz Jozsef

	7.
	Curăţarea şi igienizarea malurilor cursurilor de apă
	1 zi / săptămână
	Martie- Noiembrie
	Gyorgy Anna

	8.
	Lucrări de reamenajare teren, acţiuni de însămânţare spaţii verzi şi colectarea deşeurilor şi a gunoaielor din zona unităţilor de învăţământ de interes local
	2 zi / săptămână
	Permanent
	Albert Gabor Arpad

	9.
	Curăţarea de zăpadă şi gheată a  străzilor şi parcurilor din comună
	3 zi / săptămână
	Ianuarie – Aprilie, Noiembrie – Decembrie
	Ravasz Jozsef
Korodi Antal

	10.
	Alte acţiuni sau lucrări speciale de interes local, în funcţie de necesităţi şi evenimente, solicitate de Primar, Viceprimar
	Permanent
	Permanent
	Rafain Endre
Ravasz Jozsef




VI. Modalităţile de realizare a acţiunilor şi / sau lucrărilor de interes local de către persoanele care au obligaţia prestării unor astfel de acţiuni, respectiv lucrări de interes local

Prestarea acţiunilor, respectiv al lucrărilor de interes local, prevăzute la Cap. V. al prezentului plan, se realizează sub coordonarea Viceprimarului comunei Tuşnad, acesta din urmă, împreună cu funcţionarii publici ai Compartimentului de asistenţă socială, autoritate tutelară din cadrul aparatului de specialitate al Primarului comunei Tuşnad, va ţine evidenţa efectuării orelor prestate de către persoanele prevăzute la Cap. III al prezentului plan, respectiv va asigura realizarea instructajului privind normele de tehnică a securităţii muncii pentru toate persoanele care prestează acţiuni ori lucrări de interes local.
Realizarea acţiunilor şi / sau lucrărilor de interes local, prevăzute la Cap. V al prezentului plan, se realizează pe baza unei programări, întocmite pe fiecare zi lucrătoare, de către persoanele prevăzute de Cap. III. 
Întocmirea programării prevăzute la alineatul precedent, se va face, fără ca prin aceasta să se afecteze numărul orelor de muncă, numărul zilelor de lucru, respectiv limita normei lunare de muncă, la efectuarea cărora sunt obligate persoanele prevăzute la Cap. V al prezentului plan.

VII. Modul de repartizare şi de calcul al orelor de muncă

Orele de muncă, în cazul persoanelor care au obligaţia de a presta lunar acţiuni şi /sau lucrări de interes local, se calculează proporţional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe ţară garantat în plată, raportat la durata medie lunară a timpului de muncă.
Formula de calcul la numărului de ore este următoarea:

Nr. de ore de muncă = [170 ore *) X cuantumul ajutorului social] : salariul de bază minim brut pe ţară garantat în plată
_______________________________________________________
*) 170 ore reprezintă numărul mediu de ore aferente salariului de bază minim brut pe ţară garantat în plată

Numărul zilelor de lucru, limitate la norma lunară de 21,25, se stabileşte prin împărţire orelor de muncă calculate la 8 ore / zi. Fracţiile se întregesc în plus.
Pentru familiile, în cazul cărora ajutorul social rezultat din calcul este de până la 50 lei / lună, orele de muncă se stabilesc trimestrial şi se efectuează în prima lună de plată.

VIII. Responsabilităţi privind aplicarea Planului anual de acţiune

Întocmirea prezentului plan de acţiune este obligaţia Primarului.
Evidenţa efectuării orelor repartizate conform prezentului plan şi asigurarea instructajului privind normele de tehnică a securităţii muncii pentru toate persoanele care prestează acţiuni ori lucrări de interes local se face de către Viceprimarul comunei. În acest sens el este sprijinit de funcţionarii publici care au atribuţii în domeniul asistenţei sociale din cadrul aparatului de specialitate al Primarului comunei Tuşnad.
Primarul, prin intermediul Compartimentului de asistenţă socială şi autoritate tutelară are obligaţia să afişeze prezentul plan de acţiuni sau de lucrări de interes local, lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local.
Datele privind lista cuprinzând beneficiarii de ajutor social se afişează cu respectarea normelor referitoare la protecţia datelor cu caracter personal.
Persoanele apte de muncă din familia beneficiară de ajutor social au obligaţia de presta lunar, sau trimestrial, după caz, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii. Aceste persoane au obligaţia să dovedească cu acte, în fiecare lună, că îndeplinesc condiţiile prevăzute la art. 7 alin. (1) din Legea nr. 416/2001 privind venitul minim garantat, cu modificările şi completările ulterioare, respectiv că nu realizează venituri din salarii sau din alte activităţi, că sunt în evidenţa agenţiei teritoriale pentru ocuparea forţei de muncă, pentru încadrare în muncă şi nu au refuzat un loc de muncă ori participarea la serviciile pentru stimularea ocupării forţei de muncă şi de formare profesională oferite de aceste agenţii.
Persoanele prevăzute la Capitolul III al prezentului plan, sunt de asemenea obligate să răspundă solicitării primarului şi să participe la realizarea acţiunilor şi / sau lucrărilor de interes local, precum şi să fie prezenţi la instructajele privind normele de tehnică a securităţii muncii organizate, în condiţiile legii şi a prezentului plan.

IX. Dispoziţii finale

Prezentul plan s-a aprobat prin Hotărârea Consiliului Local al Comunei Tuşnad nr. …./2014 privind aprobarea Planului anual de acţiuni de interes local pentru repartizarea orelor de muncă în cazul persoanelor care prestează acţiuni sau lucrări de interes local pe baza Legii nr. 416/2001 privind venitul minim garantat, cu modificările şi completările ulterioare, la propunerea Primarului comunei Tuşnad.
Reactualizarea prezentului plan se poate realiza pe parcursul anului, în condiţiile prevăzute de lege şi prin aprobarea de către Consiliul Local al comunei Tuşnad.
În termen de 10 zile, de la aprobarea prezentului plan, Secretarul Comunei Tuşnad, prin intermediul Compartimentului de asistenţă socială şi autoritate tutelară, transmite un exemplar certificat cu originalul al acestuia către Instituţia Prefectului Judeţului Harghita şi Agenţiei Pentru Prestaţii Sociale Judeţene Harghita, împreună cu lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local.

    Primar,
Rafain Endre





